Kutsed  Kutsete valmistamiseks kasuta valget paberit, prinditud spioonitööga seotud pilte (luup, mustad prillid, tekstid jne), liimi, kääre ja geelpliiatseid. Lõika prinditud luubid ja mustad prillid välja ning kleebi need valgetele paberitele. Seejärel kirjuta kutsetele kogu vajaminev informatsioon peo kohta nii, et pisikesed spioonid saaksid kutse näol oma esimese ülesande - kirjuta tekst peegelpildis, et kutset saaks õigesti lugeda vaid peegli abil. Aseta  kutsed ümbrikutesse ning kirjuta nendele musta geelpliiatsiga "Ülisalajane".    Dekoratsioonid  Kasuta dekoreerimisel musti ja valgeid toone. Aseta ruumi nurkadesse heeliumiga täidetud mustad ja valged õhupallid. Joonista musta värvi paberile jalajälgi ning suuri küsimärke, lõika need välja ning kleebi seintele ja põrandale. Prindi erinevaid spioonidega seotud pilte ning kleebi need seintele. Too ruumi vanamoodne kirjutuslaud ning aseta sellele musti prille, luup ja ülisalajasi  dokumente. Kinnita seinale nagi ja riputa sellele paar musta mantlit ja mõningad kaabud. Laud kata valge laudlinaga ning kleebi ka laudlinale mustast paberist valmistatud jalajälgi.    Õhtu sisu  Iga külalise saabudes võta neilt isiku kinnitamiseks sõrmejäljed (kasuta selleks paberit, templipatja ja salvrätte käte puhastamiseks);  Aseta lauale pisikesi papitükke, must marker, värvilised pliiatsid, valge paber, käärid, liim ja pildid sünnipäeva külalistest (muretse enne  pidu). Seejärel lase igal pisikesel spioonil valmistada endale ID-kaart;  Organiseeri pisikestele spioonidele aktiivne mäng, et veenduda nende füüsilises vormis. Aseta tuppa erinevaid takistusi - toolid, köied, võrgud ja redelid ning palu kõikidel spioonidel kordamööda takistusrada võimalikult kiiresti läbida. Kõige kiirem võidab ühtlasi ka auhinna;  Moodusta kaks komplekti, mis sisaldaksid ühte mantlit, kaabut, prille ja vuntse. Kleebi põrandale valge kleeplindiga stardi- ja finišijoon. Jaga  mängijad kahte võistkonda, anna kummalegi võistkonnale üks komplekt esemeid ning palu neil rivistuda stardijoone taha. Seleta mängu sisu: mängujuhi märguande peale peab võistkonna esimene mängija panema kõik esemed selga, jooksma finišijooneni, tagasi võistkonna juurde ja andma kõik esemed järgmisele mängijale. Mängu võidab see võistkond, kes lõpetab esimesena.    Toidud Telli teemakohane tort;  Kleebi nõudele küsimärke ja jalajälgi;  Valmista spioonidele kummalist  värvi limonaadi (sega omavahel erinevaid limonaade);  Valmista tumedat värvi koogikesi ja joonista neile vahukoorega küsimärke.    Autor: Kristiine Saat